**Sukladno čl. 282. Zakona o trgovačkim društvima, dioničari Plinio Cuccurin, Aleja Maslina 4, Fažana, OIB: 65278825271, te PLINIO d.o.o., Trg La Musa 2, Bale, OIB: 62072897345, daju dana 07.10.2021. g. sljedeći**

**PROTUPRIJEDLOG**

**PRIJEDLOGU ODLUKE POVEĆANJU TEMELJNOG KAPITALA UPLATOM NOVCA I UNOSOM PRAVA UZ ISKLJUČENJE PRAVA PRVENSTVA POSTOJEĆIM DIONIČARIMA DRUŠTVA, TE IZMJENAMA STATUTA DRUŠTVA**

**(Točka III. dnevnog reda)**

Dana 28.10.2021. g. zakazana je Izvanredna Glavna skupština trgovačkog društva MON PERIN d.d., Trg La Musa 2, Bale/Valle, MBS: 040224587, OIB: 06374155285, na kojoj je predloženo da dioničari u točki III. dnevnog reda usvoje odluku o povećanju temeljnog kapitala uplatom novca i unosom prava uz isključenje prava prvenstva postojećim dioničarima društva, te izmjenama statuta društva.

Dioničari Plinio Cuccurin i PLINIO d.o.o zajedno drže 4.199.900 redovnih dionica Društva s pravom glasa, što ukupno čini 43,7439% temeljnog kapitala Društva i daje pravo na isto toliki postotak prava glasa.

S ciljem da se olakša provedba povećanja temeljnog kapitala i osigura njena uspješnost i u slučaju manjeg opsega ulaganja (osobito uzevši u obzir vrlo uspješnu turističku sezonu 2021. i dostatnost izvora kapitala za buduće investicije temeljem organskog rasta Društva), ovdje navedeni dioničari predlažu Glavnoj skupštini da u sklopu točke III. dnevnog reda, umjesto odluke koju je predložila Uprava Društva, usvoji odluku u sljedećem tekstu:

**Sukladno čl. 304., 305. 305.a, Zakona o trgovačkim društvima, te čl. 1. Uredbe (EU) 2017/1129 Europskog parlamenta i Vijeća, dioničari trgovačkog društva MON PERIN d.d., Trg La Musa 2, Bale/Valle, MBS: 040224587, OIB: 06374155285 (u daljnjem tekstu: Društvo), na Glavnoj Skupštini održanoj u Balama dana 28 listopada 2021. godine donose**

**O D L U K U**

**O POVEĆANJU TEMELJNOG KAPITALA UPLATOM NOVCA I UNOSOM PRAVA  
UZ ISKLJUČENJE PRAVA PRVENSTVA POSTOJEĆIM DIONIČARIMA DRUŠTVA, TE IZMJENAMA STATUTA DRUŠTVA**

Sukladno odluci Glavne Skupštine Društva o pokretanju postupka povećanja temeljnog kapitala i uvrštenja dionica na službeno tržište Zagrebačke burze d.d. od dana 27.07.2021. g., Društvo je provelo aktivnosti na utvrđivanju interesa za ulaganje u Društvo putem povećanja temeljnog kapitala Društva od strane postojećih dioničara, ali i trećih osoba. Svi interesenti su upoznati sa poslovnim i investicijskim planovima Društva u idućih pet godina, kao i s namjerom da se novac za provedbu tih planova u što većoj mjeri namakne kroz prikupljanje dodatnog vlastitog kapitala. Temeljem povratnih informacija od strane interesenata za ulaganje Društvo je utvrdilo tko su osobe zainteresirane za ulaganje, koji su iznosi novca koji je moguće prikupiti, kao i koje druge stvari i prava i u kojim količinama i vrijednosti će biti uložene u Društvo u slučaju povećanja temeljnog kapitala.

Na temelju tih podataka, kao i na temelju izvršene stručne financijske analize i procjene vrijednosti Društva prije i nakon povećanja temeljnog kapitala, te procjene vrijednosti stvari i prava koje je Društvo predložilo interesentima za ulaganje, Uprava i Nadzorni odbor Društva su ocijenili da je moguće provesti povećanje temeljnog kapitala u opsegu i na način koji se utvrđuje ovom Odlukom.

Upravo radi činjenice:

* da su svi postojeći dioničari dva puta pozvani da se očituju da li imaju namjeru i s kolikim ulogom sudjelovati u povećanju temeljnog kapitala,
* da je na taj način utvrđeno točno tko ima namjeru sudjelovati u postupku povećanja temeljnog kapitala, te sa kolikim i kakvim ulozima,
* da je temeljem tih utvrđenja moguće provesti povećanje temeljnog kapitala korištenjem iznimke od javne ponude dionica i objave prospekta ponuda,

**Društvo smatra da je potrebno i smisleno isključiti pravo prvenstva upisa i uplate novih dionica postojećim dioničarima, uz detaljno obrazloženje pravnih i gospodarskih razloga koje se daje u izvješću Uprave o razlozima potpunog isključenja prava prvenstva postojećih dioničara na upis i uplatu novih dionica u postupku povećanja temeljnog kapitala.**

Sukladno izvršenoj procjeni vrijednosti Društva – kako prije, tako i nakon planiranog povećanja temeljnog kapitala, utvrđeno je da je tržišna vrijednost Društva u odnosu na njegov temeljni kapital uvećana za faktor **3,28** tj. da iznosi **328%** nominalnog iznosa temeljnog kapitala. Radi jednostavnosti provedbe povećanja temeljnog kapitala, odlučeno je da se navedeni faktor zaokruži na **3,3** tj. da se za svake 33 uložene kune (u novcu, stvarima ili pravima) stekne pravo na jednu dionicu Društva nominalnog iznosa 10 kuna.

Vrijednost redovnih dionica društva Adris Grupa d.d. (ADRS-R-A) utvrdit će se temeljem tromjesečnog ponderiranog prosjeka cijene koja će biti postignuta na tržištu kapitala (Zagrebačka burza) u razdoblju tri mjeseca prije dana unosa dionica u Društvo.

Na temelju ove odluke, ukoliko ona bude usvojena, Nadzorni odbor će provesti odgovarajuće izmjene Statuta Društva, kako je to naznačeno u samoj Odluci.

S obzirom na sve navedeno, Uprava i Nadzorni odbor predlažu Skupštini Društva da donese sljedeću odluku:

1. Na dan donošenja ove odluke temeljni kapital društva MON PERIN d.d., Trg la Musa 2, Bale/Valle, MBS: 040224587, OIB: 06374155285 (u daljnjem tekstu: Društvo) iznosi 96.011.000,00 kn (devedesetšestmilijunajedanaesttisuća kuna). Temeljni kapital Društva podijeljen je na 9.601.100 redovnih dionica na ime, serije „A“, nominalnog iznosa od 10,00 kn (deset kuna) koje glase na ime, pri čemu svaka dionica daje pravo na 1 (jedan) glas u Glavnoj Skupštini Društva te ostala prava razmjerno udjelu u temeljnom kapitalu. Temeljni kapital je u cijelosti uplaćen odnosno unesen u Društvo.
2. Temeljni kapital Društva se povećava
   1. **s iznosa** 96.011.000,00 kn (devedesetšestmilijunajedanaesttisuća kuna)
   2. **za iznos** ne manji od 3.500.000,00 kn (trimilijunapetstotisuća kuna), a ne veći od 50.000.000 kn (pedesetmilijuna kuna),
   3. **na iznos** ne manji od 99.511.000,00 kn (devedesetdevetmilijunapetstojedanaest tisuća kuna), a ne veći od 146.011.000,00 kn (stočetrdesetšestmilijunajedanaest tisuća kuna),

izdavanjem ne manje od 350.000 (tristopedesettisuća), a ne više od 5.000.000 (petmilijuna) novih redovnih dionica Društva, serije A, svaka nominalnog iznosa 10 kn (deset kuna), (u daljnjem tekstu: Nove dionice) koje su istog roda i daju ista prava kao i sve postojeće dionice Društva.

1. Sukladno čl. 308. st. 4. Zakona o trgovačkim društvima, u potpunosti se isključuje pravo prvenstva postojećim dioničarima Društva, iz razloga koji su dani dioničarima u obrazloženju isključenja.
2. Nove dionice se izdaju iznad pari, **u omjeru 1:3,3**, na način da je za preuzimanje jedne Nove dionice nominalnog iznosa 10 kn (deset kuna) potrebno uplatiti iznos novca od 33 kn (tridesettri kune) i/ili unijeti vrijednost od 33 kn (tridesettri kune) prava ili stvari u Društvo. Pri tom se u rezerve kapitala Društva unosi sav iznos novca odnosno vrijednost prava koja čini razliku od vrijednosti preuzetih nominalnih iznosa Novih dionica do punog iznosa uplate odnosno vrijednosti unesenih prava.
3. Povećanje temeljnog kapitala provodi se javnom ponudom uz korištenje iznimke od prethodne objave prospekta u svezi ponude vrijednosnih papira iz čl.1. st. 4. t. (a) i (b) Uredbe (EU) 2017/1129 od 14. lipnja 2017.g. o prospektu koji je potrebno objaviti prilikom javne ponude vrijednosnih papira ili prilikom uvrštavanja za trgovanje na uređenom tržištu te stavljanju izvan snage Direktive 2003/71/EZ, tako da se Nove dionice nude na upis i uplatu u četiri kruga (od čega jedan uvjetni), i to u prvom, drugom i trećem (uvjetnom) krugu prema sveukupno 112 (stodvanaest) poimence određenih pravnih i fizičkih osoba koje u Društvo ulažu novac i/ili dionice ADRS-R-A, a u četvrtom krugu isključivo jednom ili više kvalificiranih ulagatelja u smislu točke I.1.(f) Priloga II Direktivi 2014/65/EU i čl. 101. st. (2) t. 1. g) Zakona o tržištu kapitala, i to kako slijedi:

***PRVI KRUG:***

* 1. Upis najmanje 50.000 (pedesetttisuća), a najviše 601.733 (šestojednutisuću sedamstotridesettri) Nove dionice od strane poimenično pozvanih 107 (stosedam) ulagatelja - privatnih fizičkih i pravnih osoba (osim kvalificiranih ulagatelja) koje su iskazale interes za uplatu Novih dionica u novcu – i to u ukupnom iznosu uplate od najmanje 1.650.000 kn (milijunšetstopedesettisuća kuna), a najviše 19.857.189,00 kn (devetnaestmilijunadevetstopedesetsedam tisućastoosamdesetdevet kuna), i to tako da uplate mogu izvršiti poimenično pozvane osobe koje su naznačene u Popisu koji je Prilog br. 1 ovoj Odluci i njen je sastavni dio;

***DRUGI KRUG (preklapa se vremenski s prvim krugom):***

1. Upis najmanje 300.000 (tristotisuća), a najviše 624.551 (šestodvadesetčetiri tisućepetstopedesetjedne) Nove dionice od strane poimenično pozvanih 11 ulagatelja - privatnih fizičkih osoba koje su iskazale interes za uplatu novih dionica unosom prava - redovnih dionica s pravom glasa trgovačkog društva Adris Grupa d.d., Vladimira Nazora 1, Rovinj, MBS: 040001061, OIB: 82023167977 (u daljnjem tekstu: Adris), koje se vode u depozitoriju Središnjeg klirinškog depozitarnog društva d.d. pod oznakom ADRS-R-A, ISIN: HRADRSRA0007, svaka nominalnog iznosa 10,00 kn (deset kuna), po tržišnoj vrijednosti koja će se utvrditi primjenom tromjesečnog ponderiranog prosjeka cijene kojom se trguje dionicama u tri mjeseca prije dana njihovog unosa u Društvo (u daljnjem tekstu: ADRS-R-A), pri čemu se u Društvo unosi najmanje 19.800 (devetnaesttisućaosamsto) dionica ADRS-R-A, ukupnog nominalnog iznosa 198.000 kn (stodevedesetosamtisuća kuna) a najviše 45.800 (četrdesetpettisućaosamsto) dionica ADRS-R-A ukupnog nominalnog iznosa 458.000 kn (četiristopedesetosamtisuća kuna), i to tako da ih unose osobe i u minimalnoj i maksimalnoj količini kako je naznačeno u Popisu koji je Prilog br. 2 ovoj odluci i njen je sastavni dio, a koji je izrađen uz pregled moguće tržišne cijene dionice ADRS-R-A u rasponu od 450,00 (četiristopedeset) do 500,00 (petsto) kuna po dionici. Sve osobe koje unose dionice u Društvo će prije provedbe upisa dobiti točan podatak o tržišnoj vrijednosti dionica ADRS-R-A, te broju Novih dionica koje mogu upisati na temelju unosa svojih dionica ADRS-R-A u Društvo;

***TREĆI KRUG (uvjetni):***

1. ukoliko će biti potrebno, samo u slučaju da u Prvom i Drugom krugu nije uplaćen minimalni predviđeni iznos uplate u novcu i/ili unesen minimalni broj dionica ADRS-R-A, pa slijedom toga upisan minimalni predviđeni broj Novih dionica sukladno podtočki a. i/ili b. ove točke, pozvat će se ulagatelji koji su već izvršili upis Novih dionica uplatom novca u prvog krugu upisa i uplate ili unosom dionica ADRS-R-A u drugom krugu upisa i uplate da izvrše dodatni upis Novih dionica u količini, te uz uplatu u novcu odnosno unos dionica ADRS-R-A u iznosu i vrijednosti najmanje dovoljnoj da se upiše i uplati razlika između stvarno upisanog broja Novih dionica i uplaćenog iznosa novca odnosno unesenih dionica ADRS-R-A i minimalnog predviđenog broja upisanih Novih dionica i iznosa uplate u novcu odnosno unesenih dionica ADRS-R-A iz podtočke a. i b. ove točke.

***ČETVRTI KRUG:***

1. Ukoliko Uprava i Nadzorni odbor procijene da je potrebno - upisom novih dionica i uplatom novca isključivo od strane jednog ili više kvalificiranih ulagatelja, i to u broju novih Dionica i iznosu uplate u novcu koji će biti utvrđen odmah po okončanju Drugog kruga upisa i uplate, odnosno Trećeg kruga upisa i uplate ukoliko će isti biti potreban, pri čemu će kvalificirani ulagatelji biti pozvani da upišu toliki broj Novih dionica koliko će biti potrebno da svi zajedno drže, nakon provedenog povećanja temeljnog kapitala, najviše 26% (dvadesetšest posto) udjela u temeljnom kapitalu Društva.
2. Nove dionice se izdaju isključivo osobama kojima su ponuđene i koje su iskazale interes za upis i uplatu Novih dionica, u količini odnosno u protuvrijednosti za koju su iskazale interes. Društvo će poziv odnosno ponudu za upis i uplatu Novih dionica poslati odmah po donošenju ove odluke svim osobama iz Priloga br. 1 i Priloga br. 2 ove odluke, kao i kvalificiranim ulagateljima, na adrese elektroničke pošte ili fizičke adrese koje su naznačene u tim prilozima. U tim pozivima bit će jasno naznačeni uvjeti upisa i uplate Novih dionica, kao i rokovi za upis i uplatu u pojedinom krugu. U slučaju da će se morati održati Treći krug upisa i uplate, o tome će naznačeni ulagatelji, kao i potencijalni kvalificirani ulagatelji biti obaviješteni odmah po isteku Prvog i Drugoga kruga na isti način na koji su bili pozvani na uplatu u Prvom i Drugom, odnosno Četvrtom krugu.
3. Nalaže se Upravi da, odmah po donošenju ove odluke, sukladno čl. 305.a st. 2. Zakona o trgovačkim društvima, u glasilu Društva objavi datum odluke o povećanju temeljnog kapitala, da se temeljni kapital Društva povećava i unosom dionica ADRS-R-A, u kojoj količini, te izjavu da vrijednost dionica ADRS-R-A odgovara najnižem iznosu za koji se izdaju dionice koje se za to daju ili vrijednosti onoga što se za to daje. Dodatno, potrebno je naznačiti da će se vrijednost dionica ADRS-R-A utvrditi sukladno čl. 305.a st. 1. Zakona o trgovačkim društvima, kao i za koju cijenu će se izdavati Nove dionice temeljem ove odluke.
4. Upis i uplata Novih dionica će se provoditi:
   1. PRVI KRUG: od dana 08.11.2021. g. (osmogstudenogdvijetisućedvadesetprve godine) u 09:00 sati, do dana 12.11.2021. g. (dvanaestogstudenogdvijetisuće dvadesetprve godine) u 17:00 sati.
   2. DRUGI KRUG: jedan radni dan unutar razdoblja koje teče od dana 08.11.2021. g. (osmogstudenogdvijetisućedvadesetprve godine) u 09:00 sati, do dana 12.11.2021. g. (dvanaestogstudenogdvijetisućedvadesetprve godine) u 17:00 sati, pri čemu će točan dan provedbe upisa i uplate unutar tog razdoblja biti određen od strane Uprave Društva u pozivu na upis i uplatu dostavljenom ulagateljima u skladu s važećim propisima.
   3. TREĆI KRUG (ukoliko će biti potreban): od dana 16.11.2021. g. (šesnaestogstudenogdvijetisućedvadesetprve godine) u 09:00 sati, do dana 17.11.2021. g. (sedamnaestog studenogdvijetisućedvadesetprve godine) u 17:00 sati.
   4. ČETVRTI KRUG:
      1. ako neće biti Trećeg kruga, od dana 16.11.2021. g. (šesnaestogstudenogdvije tisućedvadesetprve godine) u 09:00 sati, do dana 17.11.2021. g. (sedamnaestog studenogdvijetisućedvadesetprve godine) u 17:00 sati.
      2. ako će biti Trećeg kruga, od dana 18.11.2021. g. (osamnaestogstudenogdvijetisućedvadesetprve godine) u 09:00 sati, do dana 19.11.2021. g. (devetnaestog studenogdvijetisućedvadesetprve godine) u 17:00 sati.
   5. Ovlašćuje se Uprava Društva da, uz suglasnost Nadzornog odbora, ukoliko će to biti nužno potrebno da bi se valjano provelo povećanje temeljnog kapitala, za Treći i Četvrti krug upisa odredi i dulje trajanje upisa i uplate, s time da upis i uplata Novih dionica ne smiju ukupno trajati dulje od dana 25.11.2021. g. (dvadesetpetogstudenog dvijetisućedvadesetprve godine) u 17:00 sati.
5. Upis Novih dionica moguće je izvršiti na sljedećim lokacijama:
   1. Sjedište Društva: Trg La Musa 2, Bale/Valle
   2. Codex Sortium d.o.o., Ulica grada Mainza 17, Zagreb
6. Osim osobnog pristupa na upis Novih dionica na jednoj od adresa iz prethodne točke, svaki ulagatelj koji potpiše popunjenu upisnicu scan iste može dostaviti elektroničkom poštom na adresu [monperin@monperin.hr](mailto:monperin@monperin.hr) i/ili [codex@codex-sortium.hr](mailto:codex@codex-sortium.hr), uz dostavu originala potpisane upisnice preporučenom poštom na jednu od adresa naznačenih u prethodnoj točki, pri čemu originali moraju biti zaprimljeni na tim adresama najkasnije do isteka roka za upis i uplatu dionica u pojedinom krugu, kako je to naznačeno u točki8. ove odluke.
7. Najmanji iznos uplate u novcu iznosi 4.488,00 kn (četiritisućečetiristoosamdesetosam kuna), koji daje pravo na upis 136 (stotridesetešest) dionica, a svaki veći iznos uplate mora biti višekratnik broja 33 (tridesettri). Uplata u novcu mora biti izvršena u cijelosti najkasnije do isteka roka za upis i uplatu Novih dionica iz točke 8. ove odluke. Smatrat će se da je svaki ulagatelj koji nije izvršio obvezu uplate do naznačenog datuma povukao svoju upisnicu i odustao od ulaganja.
8. Najmanji broj dionica ADRS-R-A koje se unose u Društvo može biti 10.
9. Sve osobe koje unose dionice ADRS-R-A u ukupnoj vrijednosti koja nije višekratnik broja 33 (tridesettri), dužne su izvršiti doplatu u novcu u iznosu koji čini razliku od vrijednosti unesenih dionica ADRS-R-A do prvog višeg iznosa koji je višekratnik broja 33 (tridesettri). Uplata u novcu mora biti izvršena u cijelosti najkasnije do isteka roka za upis i uplatu Novih dionica iz točke 8. ove odluke. Iznosi doplate utvrdit će se na osnovi utvrđene vrijednosti dionice ADRS-R-A koja će se primijeniti za unos dionica u Društvo u postupku povećanja temeljnog kapitala Društva.
10. Osobe koje vrše uplate u novcu u skladu s točkom 11. ove Odluke, kao i doplatu u novcu u skladu s točkom 13. ove Odluke, dužne su uplatu izvršiti u cijelosti na posebni račun Društva koji se vodi kod Privredne banke Zagreb d.d. pod brojem (IBAN) **HR37 2340 0091 5111 5266** **9**.
11. Iznimno, kvalificirani ulagatelji dužni su uplate izvršiti u cijelosti na posebni račun koji se vodi kod Privredne banke Zagreb d.d. pod brojem (IBAN) **HR11 2340 0091 5111 5265 2**.
12. Osobe koje vrše unos prava - dionica ADRS-R-A – u Društvo dužne su najkasnije do isteka roka za upis i uplatu Novih dionica iz točke 8. ove odluke sa Društvom sklopiti ugovor o unosu prava u Društvo u zakonom propisanom obliku (potpis ovjeren kod javnog bilježnika). Smatrat će se da je svaki ulagatelj koji nije izvršio obvezu sklapanja ugovora o unosu prava u Društvo do naznačenog datuma povukao svoju upisnicu i odustao od ulaganja. Isto se primjenjuje ukoliko nije izvršio doplatu u novcu sukladno točki 13. ove odluke u odnosu na onaj broj Novih dionica na koje se odnosi doplata u novcu.
13. Nove dionice daju njihovim imateljima pravo na isplatu udjela u dobiti Društva počevši od dana upisa provedbe povećanja temeljnog kapitala u sudski registar, bez obzira na to kada je dobit nastala.
14. Čim zaprimi sve potrebne dokumente, a najkasnije dan nakon isteka roka za upis i uplatu dionica iz točke 8. ove Odluke, ovlašćuje se Uprava Društva da:
    1. Utvrdi da li je upisan minimalni broj dionica predviđen ovom odlukom, te da li je za iste u potpunosti uplaćen novac, te sklopljeni ugovori o unosu prava;
    2. Utvrdi za koliko je točno povećan temeljni kapital i koliki je novi iznos temeljnog kapitala Društva;
    3. Temeljem ugovora o unosu prava – dionica ADRS-R-A zatraži preknjižbu unesenih dionica s računa unositelja na račun Društva koji se vodi pri Središnjem klirinškom depozitarnom društvu d.d.;
    4. Odmah po provedbi preknjižbe dionica ADRS-R-A donese odluku kojom se utvrđuje da je povećanje temeljnog kapitala uspješno provedeno;
    5. Nakon što Nadzorni odbor poduzme potrebne radnje iz sljedeće točke ove odluke, zajedno s predsjednikom Nadzornog odbora podnese prijavu provedbe povećanja temeljnog kapitala u sudski registar.
15. Ovlašćuje se Nadzorni odbor Društva da, u skladu sa sadržajem odluke Uprave iz prethodne točke ove Odluke, izmijeni Statut Društva na način da u čl. 5.1. Statuta unese točan novi iznos temeljnog kapitala Društva, da u čl. 5.2. naznači točan novi iznos temeljnog kapitala uplaćen u novcu, da u Prilogu br. 1 Statuta koji je sadržajno vezan na čl. 5.2. Statuta unese nove točne podatke o unesenim pravima i dioničarima koji su unijeli ta prava, te da u čl. 6.1. naznači točan novi broj dionica Društva, te sve druge potrebne podatke sukladno zakonu, da uz te izmjene izradi i novi potpuni tekst Statuta, te da tu Odluku kao i taj potpuni tekst Statuta podnese na ovjeru javnom bilježniku i na izdavanje potvrde iz čl. 303.1. Zakona o trgovačkim društvima, te isti podnese na upis u sudski registar.
16. U slučaju da se utvrdi kako nije upisan najmanji broj dionica predviđen ovom odlukom, ili da Društvo iz bilo kojeg razloga ne može steći puno pravo na unesenim pravima, odnosno stvarima (tj. da ne može steći pravo slobodnog raspolaganja istima), Uprava Društva je dužna utvrditi, uz suglasnost Nadzornog odbora Društva, da povećanje temeljnog kapitala nije provedeno, te je dužna:
    1. o tome obavijestiti sve osobe koje su izvršile uplatu, odnosno sklopile ugovore o unosu prava ili stvari u Društvo;
    2. svim unositeljima prava i/ili stvari izjaviti nastanak raskidnog uvjeta za valjanost ugovora o unosu prava i/ili stvari u Društvo i povrat u stanje prije sklopljenih ugovora;
    3. označiti sve upisnice nevažećima, te o tome obavijestiti sve upisnike;
    4. svim uplatiteljima novčanih iznosa izvršiti povrat uplate u roku 15 (petnaest) dana od dana kada je utvrđeno da povećanje temeljnog kapitala nije provedeno, pri čemu od dana primitka uplate do dana povrata uplate uplatitelji ne stječu pravo na kamate, kao niti na povrat troška provedbe uplate;
17. Po isteku roka iz točke 8. ove Odluke, i pod uvjetom da je Uprava Društva sukladno točki 18. ove Odluke utvrdila da je povećanje temeljnog kapitala uspjelo, nalaže se:
    1. Upravi Društva da izradi Izvješće o povećanju temeljnog kapitala;
    2. Upravi i Nadzornom odboru Društva da provedu reviziju i izrade izvješće o reviziji povećanja temeljnog kapitala;
    3. Imenovanom revizoru povećanja temeljnog kapitala da provede reviziju i izradi izvješće o reviziji povećanja temeljnog kapitala.
18. Sukladno čl. 14. st. 1. t. 3. Zakona o preuzimanju dioničkih društava, sve osobe koje stječu dionice temeljem ove odluke to mogu učiniti bez obveze objavljivanja ponude za preuzimanje Društva, u slučaju da su takvim stjecanjem prešle prag.
19. Ova Odluka primjenjuje se od njenog donošenja, a temeljni kapital smatra se povećanim u trenutku upisa provedbe povećanja temeljnog kapitala u sudski registar.
20. Nalaže se Upravi Društva i Nadzornom odboru Društva da bez odgode podnesu prijavu za upis ove Odluke u sudski registar, odnosno da nakon provedenog povećanja temeljnog kapitala provedu upis ove odluke zajedno s upisom provedbe povećanja temeljnog kapitala u sudski registar.
21. Nalaže se Upravi Društva i Nadzornom odboru Društva da nakon provedenog povećanja temeljnog kapitala Društva i izmjene Statuta Društva radi usklađenja s provedenim povećanjem temeljnog kapitala Društva sukladno točki 19. ove Odluke, zajedno s upisom provedbe povećanja temeljnog kapitala provedu i upis izmjene Statuta u sudski registar.

Protupredlagatelji:

Plinio Cuccurin PLINIO d.o.o.